
RAPORT DE SPECIALITATE
pentru ajustarea tarifului maximal în vederea efectuării serviciului de transport în regim de taxi, stabilit prin HCLMT nr. 417/27.11.2007

Având în vedere Expunerea de motive nr. SC2019-            /                   pentru ajustarea tarifului maximal în vederea efectuării serviciului de transport în regim de taxi, stabilit prin HCLMT nr. 417/27.11.2007. Facem următoarele precizări:
Legea nr. 38/2003 privind transportul în regim de taxi şi în regim de închiriere, modificată şi completată, care la art. 3 alin. (1) precizează faptul că serviciile de transport public local în regim de taxi fac parte din sfera serviciilor comunitare de utilitate publică, se desfăşoară sub controlul, conducerea sau coordonarea autorităţilor administraţiei publice locale şi se efectuează numai de către transportatori autorizaţi de către autoritatea de autorizare.

De asemenea, art. 3 din Normelor metodologice pentru aplicarea prevederilor <LLNK 12003    38 10 201   0 17>Legii nr. 38/2003 privind transportul în regim de taxi şi în regim de închiriere aprobate prin Ordin nr. 356/2007 prevede că autorităţile administraţiei publice locale au competenţe, în condiţiile Legii nr. 38/2003, cu modificările şi completările ulterioare, şi ale prezentelor norme metodologice, în ceea ce priveşte înfiinţarea, reglementarea, organizarea, coordonarea, monitorizarea şi controlul executării serviciilor de transport în regim de taxi sau în regim de închiriere.
Potrivit art. 4 alin. (1) din Legea nr. 38/2003 privind transportul în regim de taxi şi în regim de închiriere, transportul în regim de taxi este serviciul de transport public de persoane, bunuri sau mărfuri asigurat contra cost, pe bază de bon client, şi realizat în condiţiile legi. 

În cadrul atribuţiilor de coordonare a activităţilor privind transportul în regim de taxi, autorităţile administraţiei publice locale sau ale municipiului Bucureşti, după caz, emit reglementări referitoare la (art. 13 din Legea nr. 38/2003) nivelul tarifelor de distanţă maximale, astfel cum sunt definite la art. 49 alin. (1) lit. a) din Legea nr. 38/2003, în cazul transportului de persoane în regim de taxi.

În conformitate cu prevederile art. 49 alin. (1), lit. i) din Legea nr. 38/2003, procedura de stabilire a tarifelor pentru prestarea transportului în regim de taxi sau a transportului în regim de închiriere se precizează în contractele de atribuire a gestiunii delegate şi trebuie să ţină seama de următoarele reguli:
1. tarifele încasate de transportatorul autorizat în urma prestării serviciilor de transport trebuie să acopere cel puţin sumele investite şi cheltuielile curente realizate pentru prestarea serviciului;
2. tarifele se modifică sau se actualizează periodic prin indexare cu indicele de creştere a preţurilor de consum, prin hotărâre a consiliului local sau a Consiliului General al Municipiului Bucureşti, după caz.


Procedura de stabilire, ajustare sau modificare a tarifelor pentru serviciile de transport public local de persoane, bunuri ori mărfuri în regim de taxi a fost elaborate în conformitate cu prevederile art. 49 alin. (1) lit. d) şi alin. (2) din Legea nr. 38/2003 privind transportul în regim de taxi şi în regim de închiriere  şi aprobate prin Ordinul nr. 243/2007.

Pentru serviciile de transport persoane în regim de taxi tariful maximal a fost stabilit prin HCLMT nr. 417/27.11.2007 la valoarea de 3,39 lei/km.


Prin adresele înregistrate la Primăria Municipiului Timişoara cu nr. RE2019-2005/02.10.2019, RE2019-2134/21.10.2019 şi RE2019-2285/07.11.2019, camerele taximetriştilor şi celelalte asociaţii profesionale reprezentative au solicitat ajustarea tarifului maximal în domeniul serviciului de transport persoane în regim de taxi.

Potrivit art. 6 lit. b) din Normele metodologice de stabilire, ajustare sau modificare a tarifelor pentru serviciile de transport public local de persoane, bunuri ori mărfuri în regim de taxi, aprobate prin Ordinul nr. 243/2007, ajustareA de tarife este definită ca fiind activitatea de analiză şi verificare a elementelor de cheltuieli componente ale tarifelor, desfăşurată de transportatorii autorizaţi/consiliile locale sau de Consiliul General al Municipiului Bucureşti, după caz, potrivit prezentelor norme metodologice, prin care se asigură corelarea nivelului tarifelor existente cu evoluţia generală a preţurilor şi tarifelor din economie.

Ca urmare a adreselor prin care camerele taximetriştilor şi celelalte asociaţii profesionale reprezentative au solicitat ajustarea tarifelor, ne-am adresat Direcţiei Regionale de Statistică Timiş în vederea comunicării indicelui pretului de consum şi ratei inflaţiei pentru perioada decembrie 2007 – seprembrie 2019. Indicele preturilor de consum în perioada menţionată este de 149.65%.
În urma consultării camerelor taximetriştilor şi celorlalte asociaţii profesionale reprezentative aşa cum rezultă din procesul verbal încheiat în data de 20.11.2019, rezultă sunt de acord cu tariful de 5,07 lei/km rezultat ca urmare a ajustării tarifului maximal de 3,39 lei/km cu indicele de inflatie de 149.65%.

Potrivit art. 54 alin. (1) din Legea nr. 38/2003, reprezentarea şi protecţia intereselor profesionale ale transportatorilor autorizaţi, dispecerilor taxi şi ale taximetriştilor se realizează prin camerele taximetriştilor şi celelalte asociaţii profesionale reprezentative, constituite conform Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, denumite în continuare asociaţii reprezentative.

Ţinând cont de cele de mai sus propunem ajustarea tarifului maximal în vederea efectuării serviciului de transport în regim de taxi, stabilit prin HCLMT nr. 417/27.11.2007, conform Anexei. 
Având în vedere prevederile legale expuse în prezentul raport, apreciem că proiectul de hotărâre pentru ajustarea tarifului maximal în vederea efectuării serviciului de transport în regim de taxi, stabilit prin HCLMT nr. 417/27.11.2007, îndeplineşte condiţiile pentru a fi supus dezbaterii şi aprobării plenului consiliului local.

